
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 367 


ΑΠΟΦΑΣΕΙ Σ 

Αριθμ. 279895/1501 

Πρόγραμμα οικονομικών ενισχύσεων στις Ορεινές και 
Μειονεκτικές Περιοχές έτους 2006 σε εκτέλεση του 
μέτρου 2.1 του Εγγράφου Προγραμματισμού Αγρο¬ 
τικής Ανάπτυξης 2000-2006. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη: 

I. Τις διατάξεις: 

1. Του άρθρου 22 παρ. 2 περίπτωση γ' του ν. 992/1979 
(ΦΕΚ 280/Α/79). 

2. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

3. Του ν. 2065/1992, άρθρο 39 παρ. 10 (ΦΕΚ 113/Α71992) 
«περί εγκρίσεως οικονομικών ενισχύσεων από τους 
Υπουργούς Οικονομικών και Γεωργίας». 

4. Των άρθρων 13-29 του ν. 2637 (ΦΕΚ 200/Α71998) 
περί «Σύστασης Οργανισμού πληρωμών και ελέγχου κοι¬ 
νοτικών ενισχύσεων προσανατολισμού και εγγυήσεων 
(Ο.Π.Ε.Κ.Ε.Π.Ε.)» όπως τροποποιήθηκε και συμπληρώθηκε 
με το άρθρο 4 του ν. 2732/1999 (ΦΕΚ 154/Α71999) και 
το άρθρο 24 του ν. 2945/2001 (ΦΕΚ 223/Α72001) και το 
άρθρο 29 παρ. 1-8 του ν. 3147/2003 (ΦΕΚ 135/Α72003). 

II. 

5. Το ν.δ. 131/1974 «Περί παροχής οικονομικών ενισχύ¬ 
σεων στη γεωργική, κτηνοτροφική, δασική και αλιευτική 
παραγωγή» όπως τροποποιήθηκε με τον ν. 1409/1986 και 
τον ν. 2512/1997 (άρθρο 11). 

6. Το π.δ. 121/2004 (ΦΕΚ 84/Α72004) «Διορισμός Υπουρ¬ 
γών και Υφυπουργών». 

7. Την υ’ αριθμ. Υ1/10.3.2004 απόφαση του Πρωθυπουρ¬ 
γού «Μεταβολή Τίτλων Υπουργείων και καθορισμός της 
σειράς τάξης των Υπουργείων» (ΦΕΚ 513/Β72004). 

8. Την υπ’ αριθμ. 3793Θ/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 


16 Μαρτίου 2007 

1432/Β72005), όπως τροποποιήθηκε με την υπ’ αριθμ. 
5733/ΔΙΟΕ 179/2006 (Β' 204) όμοια απόφαση. 

7. Την υπ’ αριθμ. 389578/21.11.2000 κοινή απόφαση των 
Υπουργών Οικονομικών και Γ εωργίας «Κανονισμός διαδι¬ 
κασίας πληρωμών του ΟΠΕΚΕΠΕ-Ν.Π.Ι.Δ. των ενισχύσεων 
που βαρύνουν τον ΕΛΕΓΕΠ». 

8. Την υπ’ αριθμ. 394555/2000 (ΦΕΚ 1324/Β72000) κοινή 
υπουργική απόφαση των Υπουργών ΥΠΕΣΔΔΑ και Γε¬ 
ωργίας «περί ανάθεσης αρμοδιοτήτων του ΟΠΕΚΕΠΕ 
στις Ν.Α. της χώρας». 

9. Την υπ’ αριθμ. 371352/16.5.2001 (ΦΕΚ 656/Β72001) από¬ 
φαση του Υπουργού Γεωργίας περί «Σύστασης - Οργά¬ 
νωσης Ειδικής Υπηρεσίας στο Υπουργείο Γεωργίας με 
τον τίτλο Αρχή Διαχείρισης Εγγράφου Προγραμματισμού 
Αγροτικής Ανάπτυξης (ΕΠΑΑ)», όπως τροποποιήθηκε με 
την υπ’ αριθμ. 272080/26.2.2002 (ΦΕΚ 1258/Β72001) όμοια. 

9. Την υπ’ αριθμ. 271562/2002 απόφαση του Υπουργού 
Γ εωργίας περί «Εγκρίσεως του ΟΠΕΚΕΠΕ, ως Οργανι¬ 
σμού Πληρωμής από 1.9.2002». 

10. Την υπ’ αριθμ. 227200/2002 (ΦΕΚ 215/ Β702) από¬ 
φαση του Υπουργού Γ εωργίας «περί αρμοδιοτήτων των 
Δ/νσεων του Υπουργείου Γ εωργίας μετά την κατάργηση 
της ΓΕ.ΔΙΔΑΓΕΠ». 

10. Τον Καν. 1663/1995 της Επιτροπής «Περί εκκαθά¬ 
ρισης λογαριασμών» όπως τροποποιήθηκε με τον Καν. 
(ΕΚ) 2245/1999. 

11. Τον Καν. (ΕΚ) αριθμ. 1257/99 του Συμβουλίου για 
τη στήριξη της αγροτικής ανάπτυξης από το ΕΓΤΠΕ 
και για την τροποποίηση και κατάργηση ορισμένων 
κανονισμών. 

12. Τον Καν. (ΕΚ) αριθμ. 1258/99 του Συμβουλίου «Περί 
χρηματοδότησης της Κοινής Γεωργικής Πολιτικής». 

13. Τον Καν. 1260/99 του Συμβουλίου «Περί γενικών 
Διατάξεων για τα Διαρθρωτικά Ταμεία». 

14. Τον Καν. (ΕΚ) 2603/1999 της Επιτροπής για θέσπι¬ 
ση μεταβατικών κανόνων όσον αφορά τη στήριξη της 
αγροτικής ανάπτυξης που προβλέπεται από τον Καν. 
(ΕΚ) 1257/1999 του Συμβουλίου. 

15. Τον Καν. (ΕΚ) 1782/2003 του Συμβουλίου για τη θέ¬ 
σπιση κοινών κανόνων για τα καθεστώτα άμεσης στήρι¬ 
ξης στα πλαίσια της κοινής γεωργικής πολιτικής και για 
τη θέσπιση ορισμένων καθεστώτων στήριξης για τους 
γεωργούς και για την τροποποίηση κανονισμών. 

16. Τον Καν. (ΕΚ) 796/2004 της Επιτροπής σχετικά με 
τη θέσπιση λεπτομερών κανόνων για την εφαρμογή της 
πολλαπλής συμμόρφωσης, της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον Καν (ΕΚ) 1782/03 του Συμβου¬ 
λίου για τη θέσπιση κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής 
πολιτικής και για τη θέσπιση ορισμένων καθεστώτων 
στήριξης για τους γεωργούς. 

17. Τον Καν. (ΕΚ) αριθμ. 817/2004 για τη θέσπιση λε¬ 
πτομερών κανόνων εφαρμογής του Καν. (ΕΚ) αριθμ. 
1257/1999 του Συμβουλίου για τη στήριξη της αγροτικής 
ανάπτυξης από το ΕΓΤΠΕ. 

18. Τον Καν. (ΕΚ) 1973/2004 της Επιτροπής για τη θέ¬ 
σπιση λεπτομερών κανόνων εφαρμογής του Καν. (ΕΚ) 
1782/2003 του Συμβουλίου όσον αφορά τα καθεστώτα 
στήριξης τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων 
γης που προκύπτουν από την παύση καλλιέργειας για 
την παραγωγή πρώτων υλών. 

19. Τον Καν. (ΕΚ) αριθμ. 1290/2005 του Συμβουλίου της 
21ης Ιουνίου 2005 για τη χρηματοδότηση της κοινής 
γεωργικής πολιτικής. 

20. Τον Καν. (ΕΚ) αριθμ. 1698/2005 του Συμβουλίου για 
τη στήριξη της αγροτικής ανάπτυξης από το ΕΓΤΑΑ. 

21. Τον Καν. (ΕΚ) αριθμ. 1320/2006 της Επιτροπής για τη 
θέσπιση μεταβατικών κανόνων όσον αφορά τη στήριξη 
της αγροτικής ανάπτυξης που προβλέπεται από τον 
Καν. (ΕΚ) αριθμ. 1698/2005 του Συμβουλίου. 

22. Την με υπ’ αριθμ. Ε(2000) 2733/27.9.2000 με την 
απόφαση Ε.Ε. οποία εγκρίθηκε το Σχέδιο Αγροτικής 
Ανάπτυξης - Τμήμα Εγγυήσεων 2000-2006 ως'Εγγραφο 
Προγραμματισμού Αγροτικής Ανάπτυξης και την υπ’ 
αριθμ. Ε(2003) 3139/22.8.2003 απόφαση της Επιτροπής 
για την έγκριση τροποποιήσεων του ΕΠΑΑ καθώς και 
την υπ’ αριθμ. 0(2005) 1690/31.5.2005 απόφαση της Επι¬ 
τροπής για την έγκριση τροποποιήσεων ΕΠΑΑ. 

23. Το υπ’ αριθμ. ΑΘΒ020715/12.8.2005 έγγραφο της 
Ευρωπαϊκής Επιτροπής για την κοινοποίηση τροπο¬ 
ποιήσεων στο Έγγραφο Προγραμματισμού Αγροτικής 
Ανάπτυξης. 

24. Το Ενημερωτικό Σημείωμα του Γενικού Γραμματέα 
του Υπουργείου Αγροτικής Ανάπτυξης και Τροφίμων με 
το οποίο εισηγείται την εφαρμογή του προγράμματος 
χορήγησης οικονομικών ενισχύσεων στις ορεινές και 
μειονεκτικές περιοχές για το έτος 2006. 

25. Την υπ’ αριθμ. 284255/2771/2.6.2006 εγκύκλιο του 
Γ ενικού Γ ραμματέα για το πρόγραμμα οικονομικών ενι¬ 
σχύσεων στις Μειονεκτικές και Ορεινές περιοχές έτους 
2006 της περιόδου 2000-2006. 

26. Το γεγονός ότι από την παρούσα προκαλείται 
δαπάνη σε βάρος του Τακτικού Προϋπολογισμού όπως 
περιγράφεται στο Άρθρο 11 της παρούσας, αποφασί¬ 
ζουμε: 

• Εγκρίνουμε τη χορήγηση οικονομικών ενισχύσε¬ 
ων για την εφαρμογή του προγράμματος Εξισωτικής 
Αποζημίωσης έτους 2006 στις ορεινές και μειονεκτικές 
περιοχές της χώρας όπως αυτές ορίζονται στην οδη¬ 
γία 85/148/ΕΟΚ όπως τροποποιήθηκε και ισχύει «περί 
του Κοινοτικού Καταλόγου των μειονεκτικών γεωργι¬ 
κών περιοχών κατά την έννοια της οδηγίας 75/268/ΕΟΚ 


(Ελλάς)», κατά την έννοια των άρθρων 17-21 του Καν. 
1257/99 του Συμβουλίου, όπως ισχύει. 

• Οι δικαιούχοι, το ύψος της ενίσχυσης οι όροι και 
προϋποθέσεις ενίσχυσης, η διαδικασία χορήγησης, τα 
κριτήρια επιλεξιμότητας, οι έλεγχοι, ο τρόπος χρηματο¬ 
δότησης και οι κυρώσεις καθορίζονται στη συνέχεια . 

Αρθρο 1 
Δικαιούχοι 

1. Δικαιούχοι του καθεστώτος ενίσχυσης μπορούν να 
κριθούν φυσικά πρόσωπα και νομικά πρόσωπα εφό¬ 
σον: 

α. Κατά περίπτωση προσώπου συντρέχουν οι προϋ¬ 
ποθέσεις των Αρθρων 2 και 3 αντίστοιχα. 

β. Είναι αρχηγοί γεωργικών εκμεταλλεύσεων. 

γ. Είναι νόμιμοι κάτοχοι γεωργικών εκμεταλλεύσε¬ 
ων. 

δ. Αναλαμβάνουν τις δεσμεύσεις του Αρθρου 4. 

2. Για την εφαρμογή του προγράμματος οι διάφορες 
έννοιες ορίζονται στο Παράρτημα το οποίο αποτελεί 
αναπόσπαστο τμήμα της παρούσας και δύναται να ανα¬ 
προσαρμόζεται με Απόφαση του Υπουργού Αγροτικής 
Ανάπτυξης και Τροφίμων. 

Αρθρο 2 

Προϋποθέσεις Επιλεξιμότητας Φυσικών Προσώπων 

1. Τα φυσικά πρόσωπα μπορούν να κριθούν δικαιού¬ 
χοι του προγράμματος εφόσον πληρούν τις ακόλουθες 
προϋποθέσεις: 

α. Είναι γεωργοί, όπως η έννοια ορίζεται στο Παράρ¬ 
τημα της παρούσας. 

β. Είναι Έλληνες υπήκοοι ή υπήκοοι των Κ-Μ της Ε.Ε. 

γ. Είναι ενήλικα άτομα με πλήρη δικαιοπρακτική ικα¬ 
νότητα ηλικίας μέχρι 65 ετών. 

δ. Κατέχουν νόμιμα και αξιοποιούν με αυτοαπασχό¬ 
ληση στα όρια των ορεινών ή μειονεκτικών ή με ειδικά 
προβλήματα περιοχών τουλάχιστον 20 στρέμματα χρη¬ 
σιμοποιούμενης γεωργικής έκτασης. 

Στα 20 στρέμματα περιλαμβάνονται η έκταση των 
βοσκοτόπων καθώς και καλλιέργειες μη επιδοτούμενες 
με Εξισωτική Αποζημίωση. 

ε. Είναι μόνιμοι κάτοικοι των περιοχών της οδηγίας 
85/148/ΕΟΚ (ορεινές, μειονεκτικές και με ειδικά προ¬ 
βλήματα), όπως τροποποιήθηκε και ισχύει με εξαίρεση 
τους μετακινούμενους κτηνοτρόφους όπως ορίζονται 
στο Παράρτημα της παρούσας. 

2. Δεν μπορούν να κριθούν δικαιούχοι, έστω και αν 
πληρούν τις παραπάνω προϋποθέσεις, τα πρόσωπα των 
ακόλουθων περιπτώσεων: 

α. Εκείνοι που διώκονται, οι ίδιοι ή μέλη των οικο¬ 
γενειών τους που έχουν οικονομική σχέση με την εκ¬ 
μετάλλευση, για δραστηριότητες που έχουν σχέση με 
καλλιέργεια, διάθεση, κατοχή, εμπορία ναρκωτικών ου¬ 
σιών, ζωοκλοπή, καταστροφή του περιβάλλοντος, απάτη 
σε βάρος του Δημοσίου ή έχουν καταδικαστεί για τα 
αδικήματα αυτά. 

β/Οσοι στερούνται της προσωπικής τους ελευθερίας, 
λόγω καταδικαστικής απόφασης ή ασκηθείσας σε βάρος 
τους ποινικής δίωξης 

γ. Οι άμεσα συνταξιοδοτούμενοι από οποιοδήποτε 
ταμείο εσωτερικού ή εξωτερικού. 

γΐ Κατ’ εξαίρεση, είναι δυνατόν να κριθούν δικαιούχοι 
οι έμμεσα συνταξιοδοτούμενοι, εφόσον πληρούν και 
τις λοιπές προϋποθέσεις, όπως αυτές ορίζονται στην 
παρούσα απόφαση. 

δ. Όσοι έχουν ποσοστό αναπηρίας ίσο ή μεγαλύτερο 
του 67%. 

δΐ Κατ’ εξαίρεση, είναι δυνατόν να κριθούν δικαιούχοι 
οι ανάπηροι με ποσοστό αναπηρίας μικρότερο από 67%, 
εφόσον πληρούν και τις λοιπές προϋποθέσεις, όπως 
αυτές ορίζονται στην παρούσα απόφαση. 

ε.Όσοι έχουν μόνιμη εξωγεωργική απασχόληση εξαρ¬ 
τημένη ή μη ή είναι ελεύθεροι επαγγελματίες. 

Σαν μόνιμα απασχολούμενοι σε δραστηριότητες εκτός 
γεωργίας, θεωρούνται όσοι κατά το προηγούμενο, από 
την υποβολή της αίτησης Εξισωτικής Αποζημίωσης, έτος 
πραγματοποίησαν περισσότερα από 140 ημερομίσθια 
σε εξωγεωργικούς τομείς. 

εΐ. Κατ’ εξαίρεση, είναι δυνατόν να κριθούν δικαιούχοι 
Δασεργάτες, Αλιεργάτες, Εργάτες γης, Μικροεπαγγελ- 
ματίες μόνιμοι κάτοικοι Δημοτικών ή Κοινοτικών διαμε¬ 
ρισμάτων πληθυσμού μέχρι 2.000 κατοίκων (τελευταία 
επίσημη απογραφή), εφόσον πληρούν και τις λοιπές 
προϋποθέσεις, όπως αυτές ορίζονται στην παρούσα 
απόφαση. 

Άρθρο 3 

Προϋποθέσεις Επιλεξιμότητας Νομικών Προσώπων 

1. Τα νομικά πρόσωπα μπορούν να κριθούν δικαιού¬ 
χοι του προγράμματος εφόσον πληρούν τις ακόλουθες 
προϋποθέσεις: 

α. Εμφανίζονται με μία από τις παρακάτω μορφές: 

1. Εταιρείας με νομική προσωπικότητα (Α.Ε., Ε.Π.Ε., 
Ο.Ε., Ε.Ε., όπως οι έννοιές τους ορίζονται στο Εμπορικό 
Δίκαιο). 

2. Ενώσεως φυσικών προσώπων σε: 
ί. Ομάδες Κοινής Εκμετάλλευσης. 

ϋ. Κλαδικές Οργανώσεις Παραγωγής Αγροτικού Συ¬ 
νεταιρισμού. 

ίϋ. Αγροτικού Συνεταιρισμού του ν. 2810/2000, όπως 
ισχύει κάθε φορά. 

β. Διαθέτουν τουλάχιστον τρία (3) μέλη, 
γ. Η Στην περίπτωση εταιρείας με νομική προσωπι¬ 
κότητα, η πλειοψηφία του εταιρικού ή μετοχικού κεφα¬ 
λαίου θα πρέπει να ανήκει σε φυσικά πρόσωπα γεωρ¬ 
γούς που πληρούν τις προϋποθέσεις του Άρθρου 2 της 
παρούσης, καθώς και ο εκπρόσωπος αυτής να ασκεί 
γεωργία κατά την έννοια του φυσικού προσώπου. 

Η Στην περίπτωση ενώσεως φυσικών προσώπων, η 
πλειοψηφία των μελών που την απαρτίζουν καθώς και 
ο εκπρόσωπος αυτής θα πρέπει να πληρούν τις προϋ¬ 
ποθέσεις του Άρθρου 2 της παρούσης. 

δ. Από τη συστατική πράξη προκύπτει ότι η κύρια 
δραστηριότητά τους είναι η άσκηση της γεωργίας. 

ε. Κατέχουν γεωργική εκμετάλλευση από την οποία 
αντλούν τουλάχιστον το 50% των συνολικών του ει¬ 
σοδημάτων. 


στ. Κατέχουν νόμιμα και αξιοποιούν στα όρια των 
ορεινών ή μειονεκτικών ή με ειδικά προβλήματα περι¬ 
οχών τουλάχιστον 20 στρέμματα χρησιμοποιούμενης 
γεωργικής έκτασης. 

Στα 20 στρέμματα περιλαμβάνονται η έκταση των 
βοσκοτόπων καθώς και καλλιέργειες μη επιδοτούμενες 
με Εξισωτική Αποζημίωση. 

ζ. Η έδρα τους βρίσκεται στις περιοχές της οδηγίας 
85/148/ΕΟΚ (ορεινές, μειονεκτικές και με ειδικά προ¬ 
βλήματα), όπως τροποποιήθηκε και ισχύει, με εξαίρεση 
τους μετακινούμενους κτηνοτρόφους όπως ορίζονται 
στο Παράρτημα της παρούσας. 

η. Ο νόμιμος εκπρόσωπός τους είναι ενήλικο άτομο 
με πλήρη δικαιοπρακτική ικανότητα. 

2. Για τα νομικά πρόσωπα που εντάχθηκαν για πρώτη 
φορά στο πρόγραμμα της Εξισωτικής Αποζημίωσης τα 
έτη 2002 ή 2003 ή 2004 και μέχρι τη συμπλήρωση της 
υποχρεωτικής πενταετίας ισχύει η προϋπόθεση το νο¬ 
μικό πρόσωπο να διαθέτει τουλάχιστον δύο (2) μέλη. 

Άρθρο 4 

Υποχρεώσεις Δικαιούχων 

1. Οι δικαιούχοι του προγράμματος αναλαμβάνουν 
την υποχρέωση, για 5 τουλάχιστον έτη από την πρώτη 
πληρωμή της Εξισωτικής Αποζημίωσης: 

α. Να ασκούν την γεωργική δραστηριότητα τουλάχι¬ 
στον με τους όρους που εντάχθηκαν στο Μέτρο. 

β. Να χρησιμοποιούν, καθ’ όλη τη περίοδο της δέσμευ¬ 
σής τους, τους Κώδικες Ορθής Γεωργικής Πρακτικής 
(Κ.Ο.Γ.Π.) που συμβιβάζονται με τις απαιτήσεις για την 
προστασία του περιβάλλοντος και τη διαφύλαξη του 
φυσικού χώρου, ιδίως αειφορικής γεωργίας. Ειδικότερα 
να τηρούν τους Κώδικες Ορθής Γεωργικής Πρακτικής 
(Άρθρο 6 της παρούσας). 

γ. Να τηρούν τις υποχρεωτικές απαιτήσεις που προ- 
βλέπονται στα άρθρα 4 και 5 καθώς και στα παραρτή¬ 
ματα III και IV του Καν. 1782/2003 του Συμβουλίου για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
για τους γεωργούς και για την τροποποίηση των Κα¬ 
νονισμών (ΕΟΚ) αριθμ. 2019/93, (ΕΚ) αριθμ. 1452/2001, 
(ΕΚ) αριθμ. 1453/2001, (ΕΚ) αριθμ. 1454/2001, (ΕΚ) αριθμ. 
1868/94, (ΕΚ) αριθμ. 1251/1999, (ΕΚ) αριθμ. 1254/1999, (ΕΚ) 
αριθμ. 1673/2000, (ΕΟΚ) αριθμ. 2358/71 και (ΕΚ) αριθμ. 
2529/2001. 

Συγκεκριμένα να εφαρμόζουν τις Αποφάσεις της Πολ¬ 
λαπλής Συμμόρφωσης όσον αφορά τις υποχρεωτικές 
απαιτήσεις οι οποίες δεν περιέχονται στους ΚΟΓΠ. 

δ. Να μη χρησιμοποιούν στην εκτροφή βοοειδών απα¬ 
γορευμένες ουσίες δυνάμει της οδηγίας 96/22/ΕΚ (ΕΙ_ 
125) ή ουσίες που επιτρέπονται μεν με βάση την ανωτέ¬ 
ρω οδηγίας αλλά χρησιμοποιήθηκαν παράνομα, ούτε να 
ανιχνευθούν, κατ’ εφαρμογή της οδηγίας 96/23/ΕΚ, ούτε 
να βρεθεί σε οποιαδήποτε μορφή στην εκμετάλλευση 
απαγορευμένη ουσία ή προϊόν ή επιτρεπόμενη ουσία 
ή προϊόν, δυνάμει της οδηγίας 96/22/ΕΟΚ, που όμως 
κατέχεται παράνομα. 

ε. Να μην εμπλακούν, οι ίδιοι ή μέλη των οικογενειών 
τους, που έχουν οικονομική σχέση με την εκμετάλλευση, 
σε δραστηριότητες που έχουν σχέση με καλλιέργεια, 

διάθεση, κατοχή, εμπορία ναρκωτικών ουσιών, ζωοκλο¬ 
πή, καταστροφή του περιβάλλοντος, απάτη σε βάρος 
του Δημοσίου. 

στ. Να συνεργάζονται στην εφαρμογή δράσεων εξυ¬ 
γίανσης της κτηνοτροφίας. 

ζ. Να δέχονται ανεπιφύλακτα και να διευκολύνουν 
τους ελέγχους που πραγματοποιούν Εθνικά και Κοι¬ 
νοτικά όργανα, σε οποιαδήποτε χρονική στιγμή κι αν 
πραγματοποιηθούν οι έλεγχοι αυτοί, κατά τη διάρκεια 
του έτους εφαρμογής ή και μετά από αυτό, πριν ή και 
μετά την καταβολή της οικονομικής ενίσχυσης. 

2. Δικαιούχοι που δεν τηρούν τις υποχρεώσεις που 
απορρέουν από το πρόγραμμα, υφίστανται τις κυρώσεις 
όπως ορίζονται στο Αρθρο7. 

3. Με την ολοκλήρωση των δεσμεύσεων του παρα¬ 
γωγού για την πρώτη πενταετία μετά την ένταξή του, 
ακόμα και στις περιπτώσεις που αυτό συνέβη πριν την 
προγραμματική περίοδο 2000-2006, οι υποχρεώσεις 
εστιάζονται στο τρέχον έτος. 

Αρθρο 5 

Ποσά και Υπολογισμός του Ύψους της Ενίσχυσης 

1. Ανώτατο χορηγούμενο ύψος Εξισωτικής Αποζημίω¬ 
σης για φυσικά και νομικά πρόσωπα. 

Το συνολικό ετήσιο ποσό της Εξισωτικής Αποζημίωσης 
που μπορεί να χορηγηθεί είναι το αναφερόμενο στον 
παρακάτω πίνακα 


ΠΕΡΙΟΧΗ 

ΔΙΚΑΙΟΥΧΟΣ 

ΑΝΩΤΑΤΑ 
ΠΟΣΑ ΣΕ 
ΕΥΡΩ 


Νέος γεωργός 
(Άρθρο 8, Καν.1257/99) 
ή/και διάδοχος Πρόωρης 
Συνταξιοδότησης 
(μικρότερος των 40 ετών) 

6.100 

Ορεινές περιοχές 

Νέος γεωργός 
(Άρθρο 8, Καν. 1257/99) 
με πράσινο πιστοποιητικό 
και βιώσιμη εκμετάλλευση) 
(μικρότερος των 40 ετών) 

6.600 


Κάτοικος 

Νησιών Αιγαίου 
(πλην Κρήτης και Εύβοιας) 

5.500 


Αοιποί δικαιούχοι 

5.000 


ΠΕΡΙΟΧΗ 

ΔΙΚΑΙΟΥΧΟΣ 

ΑΝΩΤΑΤΑ 
ΠΟΣΑ ΣΕ 
ΕΥΡΩ 


Νέος γεωργός 
(Άρθρο 8, Καν.1257/99) 
ή/και διάδοχος Πρόωρης 
Συνταξιοδότησης 
(μικρότερος των 40 ετών) 

5.500 

Μειονεκτικές 
και με ειδικά 
προβλήματα 
περιοχές 

Νέος γεωργός 
(Άρθρο 8, Καν. 1257/99) 
με πράσινο πιστοποιητικό 
και βιώσιμη εκμετάλλευση) 
(μικρότερος των 40 ετών) 

6.100 


Κάτοικος 

Νησιών Αιγαίου 
(πλην Κρήτης και Εύβοιας) 

5.000 


Λοιποί δικαιούχοι 

4.500 


ί. Σε καμία των περιπτώσεων δεν θα ενισχύονται οι 
ίδιες εκμεταλλεύσεις, εάν δηλώνονται ως περιουσιακά 
στοιχεία φυσικών και νομικών προσώπων. 

Στις περιπτώσεις που ένα Νομικό Πρόσωπο έχει κριθεί 
δικαιούχος Εξισωτικής Αποζημίωσης, τα μέλη αυτού δεν 
έχουν δικαίωμα ένταξης ως φυσικά πρόσωπα αναφορικά 
με τα περιουσιακά στοιχεία που συνιστούν την εισφορά 
τους στο εταιρικό κεφάλαιο. 

2. Υπολογισμός του ύψους της Εξισωτικής Αποζημίω¬ 
σης για φυσικά και νομικά πρόσωπα. 

Το ύψος της ενίσχυσης, κατά περίπτωση δικαιούχου, 
υπολογίζεται με βάση τον αριθμό των στρεμμάτων που 
κατέχεται νόμιμα και αξιοποιείται συστηματικά στα όρια 
των ορεινών, μειονεκτικών και με ειδικά προβλήματα 
περιοχών και διαφοροποιείται ανάλογα με τους ανα¬ 
πτυξιακούς στόχους και ιδίως την αναβίωση φθινουσών 
περιοχών των οποίων η τοπική οικονομία εξαρτάται από 
τον πρωτογενή τομέα, τη σοβαρότητα των μονίμων 
φυσικών μειονεκτημάτων, την κατεύθυνση παραγωγής 
και την οικονομική διάρθρωση της εκμετάλλευσης ως 
ακολούθως: 

Α. ΟΡΕΙΝΕΣ ΠΕΡΙΟΧΕΣ 
(Ποσά σε ΕΥΡΩ ανά στρέμμα) 


ΤΡΟΠΟΣ 
ΑΞΙΟΠΟΙΗΣΗΣ 
ΤΗΣ ΕΚΤΑΣΗΣ 

(Ποσά σε ΕΥΡΩ ανά στρέμμα) 

ΝΕΟΣ ΓΕΩΡΓΟΣ 

ΛΟΙΠΟΙ ΔΙΚΑΙΟΥΧΟΙ 

Με πράσινο 
πιστοποιητικό 
(μικρότεροι 
των 40 ετών) 

Νέοι Γεωργοί 
(άρθρο 8 του Καν. 

1257/99) ή/και 
διάδοχοι Πρόωρης 
Συνταξιοδότησης 
(μικρότεροι των 

40 ετών ) 

Νησιά 
Αιγαίου 
(πλην Κρήτης 
και Εύβοιας) 

Λοιπών 

περιοχών 

ΕΥΡΩ 

ΕΥΡΩ 

ΕΥΡΩ 

ΕΥΡΩ 

ϊ. Ζωοτροφές για 
πώληση 

ϋ. Αρωματικά και 
φαρμακευτικά 
φυτά 

ίϋ. Ψυχανθή 
ΐν. Εκτός διατροφής 
ΝΟΝ ΡΟΟϋ 

14 

12,5 

11 

10 

Λοιπές Καλλιέργειες 

8 

8 

8 

8 

Βοσκότοποι με 
συγκομιζόμενες 
ζωοτροφές για 
αυτοκατανάλωση 

16 

15 

14 

11 

Βοσκότοποι γωοίς 
συγκομιζόμενες 
ζωοτροφές για 
αυτοκατανάλωση 

14 

12,5 

11 

10 

Β. ΜΕΙΟΝΕΚΤΙΚΕΣ ΚΑΙ ΜΕ ΕΙΔΙΚΑ ΠΡΟΒΛΗΜΑΤΑ ΠΕΡΙΟΧΕΣ 
(Ποσά σε ΕΥΡΩ ανά στρέμμα) 


---- 

ΤΡΟΠΟΣ 
ΑΞΙΟΠΟΙΗΣΗΣ 
ΤΗΣ ΕΚΤΑΣΗΣ 

(Ποσά σε ΕΥΡΩ ανά στρέμμα) 

ΝΕΟΣ ΓΕΩΡΓΟΣ 

ΛΟΙΠΟΙ ΔΙΚΑΙΟΥΧΟΙ 

Με πράσινο 
πιστοποιητικό 
(μικρότεροι 
των 40 ετών) 

Νέοι Γεωργοί 
(άρθρο 8 του Καν. 

1257/99) ή/και 
διάδοχοι Πρόωρης 
Συνταξιοδότησης 
(μικρότεροι των 40 
ετών) 

Νησιά 
Αιγαίου 
(πλην Κρήτης 
και Εύβοιας) 

Λοιπών 

περιοχών 

ΕΥΡΩ 

ΕΥΡΩ 

ΕΥΡΩ 

ΕΥΡΩ 

ΐ. Ζωοτροφές για 
πώληση 

ϋ. Αρωματικά και 
φαρμακευτικά 
φυτά 

ίίϊ. Ψυχανθή 
ΐν. Εκτός διατροφής 
ΝΟΝ ΡΟΟΌ 

12,5 

11 

10 

10 

Λοιπές Καλλιέργειες 

6,5 

6,5 

6,5 

6,5 

Βοσκότοποι με 
συγκομιζόμενες 
ζωοτροφές για 
αυτοκατανάλωση 

15 

14 

12,5 

11 

Βοσκότοποι γωρκ 
συγκομιζόμενες 
ζωοτροφές για 
αυτοκατανάλωση 

12,5 

11 

10 

9 

3. Παράμετροι που λαμβάνονται υπόψη στον υπολογι¬ 
σμό του ύψους της Εξισωτικής Αποζημίωσης. 

Για τον υπολογισμό του ύψους ενίσχυσης της Εξι- 
σωτικής Αποζημίωσης και εφόσον έχουν δηλωθεί τα 
κάτωθι στην Ενιαία Αίτηση του δικαιούχου, λαμβάνονται 
υπόψη: 

ί) Εκτάσεις μεγέθους από 20 μέχρι 150 στρέμματα, 
εφόσον έχουν χαρτογραφικό υπόβαθρο. 

ϋ) Βοσκότοποι μέχρι 500 στρέμματα, οι οποίοι ενισχύ- 
ονται εφόσον πληρούν τις ακόλουθες προϋποθέσεις: 

α. Κατέχονται νόμιμα, εφόσον πρόκειται για ιδιωτικούς 
βοσκότοπους, ή τα ζώα εισέρχονται σε αυτούς νόμιμα, 
εφόσον πρόκειται για κοινόχρηστους βοσκότοπους (Δη¬ 
μοτικούς ή Κοινοτικούς). 

β.Έχουν χαρτογραφικό υπόβαθρο (κωδικό). 

Για την είσοδο των ζώων στους Δημοτικούς και Κοι¬ 
νοτικούς βοσκότοπους εφαρμόζονται οι διατάξεις του 
ν. 1080/1980, όπως ισχύει. 

Ειδικότερα, για να ληφθούν υπόψη οι καταστάσεις που 
συντάσσονται στα πλαίσια εφαρμογής του ανωτέρω 
νόμου, θα πρέπει να περιέχουν το σύνολο των κτηνο¬ 
τροφών που έχουν δικαίωμα να βόσκουν τα ζώα τους 
καθώς και το σύνολο των ζώων κατά κτηνοτρόφο που 
έχει δικαίωμα εισόδου στον βοσκότοπο. 

Επίσης, θα πρέπει: 

ί) Οι βοσκότοποι να αξιοποιούνται συστηματικά από 
ζώα της εκμετάλλευσης (βοοειδή, αιγοπρόβατα, ιππο- 
ειδή). 

ϋ) Η πυκνότητα των ζώων ανά 10 στρέμματα θα πρέπει 
να κυμαίνεται εντός των ορίων, μέγιστο και ελάχιστο, 
που ορίζονται με τους ΚΟΓΠ και θα λαμβάνεται υπόψη 
ο αριθμός των στρεμμάτων που αξιοποιεί η κάθε ζωική 
μονάδα (ΖΜ). 

Τα όρια αυτά μπορούν να μεταβληθούν στις περιπτώ¬ 
σεις εφαρμογής του προγράμματος «Εκτατικοποίηση 
της Κτηνοτροφίας», όπως αυτό εφαρμόζεται στα πλαί¬ 
σια του Άξονα Προτεραιότητας 3 του Ε.Π.Α.Α. (Γεωργο- 
περιβαλλοντικά Μέτρα). 

• Κατά τον υπολογισμό της ενίσχυσης λαμβάνεται 
υπόψη η αντιστοιχία 1 ΜΜΖ /10 στρέμματα. 

4. Παράμετροι που δεν λαμβάνονται υπόψη στον υπο¬ 
λογισμό του ύψους της Εξισωτικής Αποζημίωσης. 

Γ ια τον υπολογισμό του ύψους ενίσχυσης της Εξισω- 
τικής Αποζημίωσης δεν λαμβάνονται υπόψη: 

ί) Καλλιεργούμενες εκτάσεις πέραν των 150 στρεμμά¬ 
των ή βοσκότοποι πέραν των 500 στρεμμάτων. 

ϋ) Οι καλλιέργειες με μεγάλη πρόσοδο [καπνός, βαμ¬ 
βάκι, εσπεριδοειδή, κηπευτικά (εκτός από πατάτες), 
ανθοκομικές καλλιέργειες, ζαχαρότευτλα] με εξαίρεση 
στα νησιά του Αιγαίου Πελάγους (μη συμπεριλαμβανο¬ 
μένων των νήσων Κρήτης και Εύβοιας) όπου λαμβάνο- 
νται υπόψη. 

ιϋ) Εκτάσεις που δεν αξιοποιούνται συστηματικά καθ’ 
όλη τη διάρκεια του έτους καθώς και εκτάσεις που 
εξαιρούνται με απόφαση του Υπουργού Αγροτικής Ανά¬ 
πτυξης και Τροφίμων. 

5. ί) Το ποσό της ενίσχυσης που προκύπτει σύμφωνα 
με τους παραπάνω πίνακες δύναται να μειώνεται, σε 
ειδικές περιπτώσεις, με απόφαση του Υπουργού Αγρο¬ 
τικής Ανάπτυξης και Τροφίμων, με τον περιορισμό ότι 
η μέση σταθμισμένη ενίσχυση ανά 10 στρέμματα δεν 
είναι κατώτερη από 25 ευρώ. 


ϋ) Στα νησιά του Αιγαίου Πελάγους, η Εξισωτική Απο¬ 
ζημίωση μπορεί να χορηγείται για όλες τις φυτικές 
καλλιέργειες, εφόσον αυτές πραγματοποιούνται κατά 
τρόπο σύμφωνο με τις απαιτήσεις για την προστασία 
του περιβάλλοντος και εντός του ανώτατου ορίου ανά 
εκμετάλλευση και τηρούνται οι κανόνες των Κ.Ο.Α. 

ιϋ) Στα νησιά του Αιγαίου Πελάγους περιλαμβάνονται 
όλα τα νησιά του Αιγαίου εκτός από την Κρήτη και 
την Εύβοια. 

Άρθρο 6 

Κώδικες Ορθής Γεωργικής Πρακτικής (Κ.Ο.Γ.Π.) 

1. Στις Ορεινές και Μειονεκτικές περιοχές όπου κα¬ 
ταβάλλεται Εξισωτική Αποζημίωση στους γεωργούς, οι 
ελάχιστες υποχρεώσεις όσον αφορά τις περιβαλλοντι¬ 
κές δεσμεύσεις των γεωργών καθορίζονται με την υπ’ 
αριθμ. 568/2004 Κοινή απόφαση των Υπουργών Οικο¬ 
νομίας και Οικονομικών, Εσωτερικών, Δημόσιας Διοίκη¬ 
σης και Αποκέντρωσης και Αγροτικής Ανάπτυξης και 
Τροφίμων, όπως τροποποιήθηκε και ισχύει, όπως έχουν 
εγκριθεί από την Ευρωπαϊκή Επιτροπή. 

2. Πυκνότητες βόσκησης 


ΕΙΔΟΣ 

ΓΕΩΓΡΑΦΙΚΟ 

ΔΙΑΜΕΡΙΣΜΑ 

ΠΥΚΝΟΤΗΤΑ 
ΜΜΖ/10 στρ 

ΒΟΟΤΡΟΦΙΑ 

Όλη η χώρα 

0,3 - 1,9 

ΑΙΓΟΠΡΟΒΑΤΟΤΡΟΦΙΑ 

Νησιά 

0,1 -1,0 


Εύβοια και Κρήτη # 

0,1 -1,4 


Ηπειρωτική χώρα 

0,3 - 1,4 


# Εξαιρούνται τα νησιά και νησίδες που υπάγονται σ’ 
αυτά, όπου ισχύει η πυκνότητα των νήσων. 

• Για τις ανάγκες του παρόντος προγράμματος, για τα 
ιπποειδή ισχύουν οι πυκνότητες βόσκησης των βοοειδών. 

Τα όρια της πυκνότητας βόσκησης ενός συγκεκριμέ¬ 
νου βοσκοτόπου δύναται, εφόσον υπάρχει διαχειριστική 
μελέτη, να προσαρμόζονται στα όρια της μελέτης με 
απόφαση του Οικείου Νομάρχη. 

3. Εφαρμογή καΓΕλεγχος των Κ.Ο.Γ.Π. 

Η αίτηση ένταξης του δικαιούχου στο πρόγραμμα 
της Εξισωτικής Αποζημίωσης συνοδεύεται από 
Καλλιεργητικό Σχέδιο με μορφή Υπεύθυνης Δήλωσης. 

Σε αυτό ο παραγωγός περιγράφει, ανάλογα με την 
παραγωγική κατεύθυνση της εκμετάλλευσής του, την 
γεωγραφική και τοπογραφική της θέση και ποιες από 
τις δεσμεύσεις των Κ.Ο.Γ.Π. θα εφαρμόσει. 

Το καλλιεργητικό σχέδιο καθώς και τα παραστατικά 
αγοράς λιπασμάτων, τηρούνται απαραιτήτως στην 
εκμετάλλευση σε φάκελο, ο οποίος τίθεται στη διάθεση 
του ελεγκτή κατά τον επιτόπιο έλεγχο. 

Κατ’ έτος, τουλάχιστον στο 5% των δικαιούχων, 
πραγματοποιείται επιτόπιος έλεγχος, από τη Δ/νση 
Αγροτικής Ανάπτυξης, για να διαπιστωθεί η τήρηση 
των δεσμεύσεών τους. 

Στον επιτόπιο έλεγχο ελέγχεται η τήρηση των 
περιβαλλοντικών όρων ως εξής: 

α. Ελέγχεται το τηρούμενο από τον παραγωγό σύ¬ 
στημα καταγραφής των καλλιεργητικών μεθόδων που 
χρησιμοποιεί. 

β. Ελέγχεται η κατάσταση των καλλιεργειών. 

γ. Πραγματοποιείται έλεγχος των αποδόσεων. 





8284 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ. Πραγματοποιείται έλεγχος των τιμολογίων και των 
λογαριασμών αγορών. 

ε. Εάν είναι εφικτό πραγματοποιείται ανάλυση εδά¬ 
φους, φυτών, κ.λπ. 

Αρθρο 7 
Κυρώσεις 

1. Δικαιούχοι που δηλώνουν ψευδή ή ανακριβή 
στοιχεία ή προσπαθούν να παραπλανήσουν την Υπη¬ 
ρεσία για να τύχουν των ενισχύσεων του παρόντος 
προγράμματος, τότε: 

• Αποβάλλονται από αυτό. 

• Τυχόν καταβληθέντα ποσά αναζητούνται ως αχρε- 
ωστήτως καταβληθέντα. 

• Αποκλείονται από τις ενισχύσεις του παρόντος Προ¬ 
γράμματος τουλάχιστον για δύο έτη με Απόφαση του 
Προϊσταμένου της Δ/νσης Αγροτικής Ανάπτυξης της 
Νομαρχιακής Αυτοδιοίκησης. 

2. Δικαιούχοι που δηλώνουν ανακριβή στοιχεία χωρίς 
πρόθεση να παραπλανήσουν την Υπηρεσία αποκλείο¬ 
νται από τις ενισχύσεις του παρόντος Προγράμματος 
για το εξεταζόμενο έτος. 

3. Δικαιούχοι του προγράμματος που εμπλέκονται, 
οι ίδιοι ή τα μέλη των οικογενειών τους, που έχουν 
άμεση σχέση με την εκμετάλλευση, σε δραστηριότητες 
που αφορούν καλλιέργεια, διάθεση, κατοχή, εμπορία 
ναρκωτικών ουσιών, απ άτη σε βάρος του Δημοσίου, 
ζωοκλοπή ή καταστροφή του περιβάλλοντος, καθώς και 
όσοι κρίθηκαν γενικώς ένοχοι ή έχουν καταδικαστεί ή 
έχει ασκηθεί εναντίον τους ποινική δίωξη, αποβάλλονται 
από το μέτρο και υποχρεώνονται στην επιστροφή του 
συνόλου των ποσών που έχουν εισπράξει σαν αχρεω- 
στήτως καταβληθέντα. 

Σε περίπτωση έκδοσης αθωωτικής απόφασης, στους 
δικαιούχους καταβάλλεται η οικονομική ενίσχυση από 
την οποία είχαν αποκλεισθεί. 

4. Δικαιούχοι του μέτρου που μειώνουν την αξιοποιού- 
μενη έκταση πάνω από 30%, χωρίς αυτή να μειώνεται 
κάτω των 20 στρεμμάτων, σε σχέση με το προηγούμενο 
έτος καθώς και τις ΜΜΖ πάνω από 30% σε σχέση με 
το έτος βάσης, χωρίς να συντρέχουν λόγοι ανωτέρας 
βίας, υποχρεώνονται, από τα ποσά που έλαβαν το προη¬ 
γούμενο έτος, να επιστρέφουν το ποσό που αντιστοιχεί 
στη μείωση αυτή. 

Στις περιπτώσεις δικαιούχων που έχουν ενταχθεί στο 
πρόγραμμα «Εκτατικοποίηση της Κτηνοτροφίας», η μεί¬ 
ωση των ΜΜΖ θεωρείται δικαιολογημένη. 

5. Δικαιούχοι του μέτρου που μειώνουν την αξιοποι- 
ούμενη έκταση κάτω από 20 στρέμματα, χωρίς να συ¬ 
ντρέχουν λόγοι ανωτέρας βίας, επιστρέφουν σαν αχρε- 
ωστήτως καταβληθέντα τα ποσά της προηγούμενης 
παραγράφου, προσαυξημένα κατά 25% εφόσον παρα¬ 
μένουν στις ορεινές και μειονεκτικές περιοχές ασκώ¬ 
ντας γεωργική δραστηριότητα και κατά 50% εφόσον 
παραμένουν στις εν λόγω περιοχές χωρίς να ασκούν 
γεωργική δραστηριότητα. 


6. Δικαιούχοι του μέτρου που εγκαταλείπουν τις ορει¬ 
νές και μειονεκτικές περιοχές, χωρίς να συντρέχουν λό¬ 
γοι ανωτέρας βίας, τότε επιστρέφουν σαν αχρεωστήτως 
καταβληθέντα τα ποσά που αντιστοιχούν: 

6.1 Στο 50% των συνολικών ποσών που έχουν εισπρά- 
ξει εφόσον εξακολουθούν να ασκούν γεωργική δραστη¬ 
ριότητα και η παράβαση έγινε μέχρι και το 3ο έτος της 
δέσμευσης και στο 25% εφόσον η παράβαση έγινε το 
4ο ή 5ο έτος. 

6.2 Στο 100% των συνολικών ποσών που έχουν εισπρά- 
ξει εφόσον διακόπτουν την γεωργική δραστηριότητα και 
η παράβαση έγινε μέχρι και το 3ο έτος της δέσμευσης 
και στο 50% εφόσον η παράβαση έγινε στο 4ο ή 5ο 
έτος της δέσμευσης. 

7. Εάν ανιχνευθούν κατάλοιπα ουσιών απαγορευμέ¬ 
νων δυνάμει της οδηγίας 96/22/ΕΚ (1_125) ή κατάλοιπα 
ουσιών που επιτρέπονται μεν δυνάμει της εν λόγω οδη¬ 
γίας αλλά χρησιμοποιήθηκαν παράνομα, κατ’ εφαρμογή 
των διατάξεων της οδηγίας 96/23/ΕΚ (Ε125), σε ζώο που 
ανήκει στην αγέλη βοοειδών ενός παραγωγού ή εάν 
βρεθεί σε οποιαδήποτε μορφή στην εκμετάλλευση του 
παραγωγού απαγορευμένη ουσία ή προϊόν ή επιτρεπό¬ 
μενη ουσία ή προϊόν δυνάμει της οδηγίας 96/22/ΕΚ που 
όμως κατέχεται παράνομα, ο παραγωγός αποκλείεται 
από την χορήγηση της ενίσχυσης κατά το ημερολο¬ 
γιακό έτος της διαπίστωσης και τυχόν ενίσχυση που 
έχει χορηγηθεί κατά το έτος αυτό, επιστρέφεται σαν 
αχρεωστήτως καταβληθείσα. 

Σε περίπτωση επανάληψης της παράβασης κατά τη 
διάρκεια της περιόδου δέσμευσης, ο δικαιούχος, με 
απόφαση του οικείου φορέα υλοποίησης και ανάλογα 
με την σοβαρότητα της παράβασης, πλην των επιπτώ¬ 
σεων του προηγούμενου εδαφίου, αποκλείεται από τις 
ενισχύσεις του μέτρου για διάστημα μέχρι 5 ετών. 

8. Δικαιούχοι του μέτρου που με οποιοδήποτε τρόπο 
δεν διευκολύνουν τους ελέγχους που πραγματοποιούν 
τα εθνικά ή κοινοτικά όργανα ή κωλυσιεργούν κατά την 
διενέργεια των επιθεωρήσεων και δειγματοληψιών που 
είναι αναγκαίες για την εφαρμογή των εθνικών σχεδί¬ 
ων επιτήρησης των καταλοίπων ή κατά την εκτέλεση 
των εργασιών έρευνας και ελέγχου που προβλέπονται 
από την οδηγία 96/23/ΕΚ, υπόκεινται στις κυρώσεις που 
προβλέπονται στη παράγραφο 7. 

9. Δικαιούχοι του μέτρου που δεν τηρούν, καθ’ όλη 
την περίοδο της δέσμευσής τους, τους Κώδικες Ορ¬ 
θής Γεωργικής Πρακτικής, όπως τους έχουν δηλώσει 
στο καλλιεργητικό σχέδιο (που συνοδεύει την αίτηση 
ένταξής τους στο πρόγραμμα), υπόκεινται στις κυρώ¬ 
σεις που προβλέπονται στους ΚΟΓΠ, όπως αναφέρονται 
στην ΚΥΑ 568/2004 όπως τροποποιήθηκε και ισχύει. Οι 
ποινές εκφράζονται ως ποσοστό επί της ετήσιας πλη¬ 
ρωμής που εισπράττει ο γεωργός για κάθε ενίσχυση 
στην οποία υποβάλει αίτηση πληρωμής. 

Εντούτοις, ειδικά για το πρόγραμμα της Εξισωτικής 
Αποζημίωσης, στις περιπτώσεις μη τήρησης ΚΟΓΠ που 
αφορούν την κτηνοτροφία, οι κυρώσεις υπολογίζονται 
επί του ποσού της προς ενίσχυση έκτασης βοσκοτόπων, 
ενώ στις περιπτώσεις μη τήρησης ΚΟΓΠ που αφορούν 
τη γεωργία, οι κυρώσεις υπολογίζονται επί του ποσού 
της προς ενίσχυση έκτασης καλλιεργειών. 

10. Δικαιούχοι που δεν τηρούν τις απαιτήσεις των άρ¬ 
θρων 4 και 5 καθώς και των παραρτημάτων III και IV του 
Καν. 1782/2003, θα υπόκεινται στις κυρώσεις του άρθρου 
4 της υπ’ αριθμ. 324032/24.12.2004 κοινής υπουργικής 
απόφασης, μετά το έτος 2008, σύμφωνα με τον εφαρ- 
μοστικό Κανονισμό Μεταβατικών διατάξεων του Καν. 
1698/2005 του Συμβουλίου. 

11. Δικαιούχοι του Μέτρου που δεν υποβάλλον αίτηση 
ενίσχυσης πλέον του ενός έτους, κατά τη διάρκεια της 
πρώτης πενταετίας, χωρίς να συντρέχουν λόγοι ανωτέ- 
ρας βίας, επιστρέφουν τις καταβαλλόμενες ενισχύσεις 
ως αχρεωστήτως καταβληθείσες. 

12. Οι δικαιούχοι του προγράμματος απαλλάσσονται 
των κυρώσεων αν διακόψουν την άσκηση της γεωργι¬ 
κής δραστηριότητας ή εγκαταλείψουν τις ορεινές και 
μειονεκτικές περιοχές, με την προϋπόθεση, όμως, ότι 
ο διάδοχος ή οι διάδοχοί τους αναλαμβάνουν τις δε¬ 
σμεύσεις του αρχικού δικαιούχου για την συνέχιση του 
προγράμματος, τουλάχιστον μέχρι τη συμπλήρωση της 
υποχρεωτικής πενταετίας. 

13. Οι δικαιούχοι του προγράμματος απαλλάσσονται 
των κυρώσεων εφόσον μεταβιβάσουν την ιδιοκτησία ή 
μέρος της γεωργικής τους εκμετάλλευσης (ακίνητη πε¬ 
ριουσία, ζωικό κεφάλαιο) σε παιδιά τους ή αδέλφια τους 
που ασκούν το επάγγελμα του γεωργού στις ορεινές 
και μειονεκτικές περιοχές, με τον όρο και οι ίδιοι να 
εξακολουθούν να είναι δικαιούχοι του παρόντος προ¬ 
γράμματος. 

14. Οι δικαιούχοι του προγράμματος απαλλάσσονται 
των κυρώσεων εφόσον: 

α. Συνταξιοδοτούνται λόγω αποχώρησης από την 
ενεργό επαγγελματική δραστηριότητα. 

β. Εντάσσονται στο πρόγραμμα της Πρόωρης Συντα- 
ξιοδότησης. 

γ. Είναι ανίκανοι για άσκηση επαγγελματικής δραστη¬ 
ριότητας με ποσοστό ανικανότητας ίσο ή μεγαλύτερο 
των 67%. 

δ.Έχουν εξαντλήσει το πενταετές χρονικό διάστημα 
που έχει καθορισθεί, από την ένταξη του παραγωγού 
στο πρόγραμμα και την πρώτη πληρωμή. 

Στις περιπτώσεις αυτές ισχύουν οι κυρώσεις όπως 
εφαρμόζονται για τις διαπιστώσεις και τα ευρήματα 
της τρέχουσας χρονιάς. 

ε. Η περιουσία τους αποτελεί αντικείμενο αναγκα¬ 
στικής απαλλοτρίωσης για λόγους δημοσίου συμφέ¬ 
ροντος. 

στ. Συντρέχει περίπτωση ανώτερης βίας. 

ζ. Εφόσον δεν υποβάλλουν αίτηση ενίσχυσης μόνο 
για ένα έτος, κατά την διάρκεια της πρώτης πενταετί¬ 
ας, με την προϋπόθεση ότι τηρούν τις δεσμεύσεις του 
Προγράμματος. 

15. Λεπτομέρειες για την κλιμάκωση των κυρώσεων, 
σύμφωνα με το άρθρο 73 του Καν. (ΕΚ) αριθμ. 817/2004 
της Ευρωπαϊκής Επιτροπής, ορίζονται με απόφαση του 
Υπουργού Αγροτικής Ανάπτυξης και Τροφίμων. 

Αρθρο 8 
Ανωτέρα Βία 

1. Σύμφωνα με την πάγια νομολογία, ανωτέρα βία υπάρ¬ 
χει όταν η ανθρώπινη σκέψη και πρόνοια δεν μπορεί να 
προβλέψει και να προλάβει το επιζήμιο γεγονός. 

Περιπτώσεις ανωτέρας βίας είναι δυνατόν να 
χαρακτηρισθούν τα εξής περιστατικά: 


• Θάνατος του κατόχου της εκμετάλλευσης. 

• Μακροχρόνια ανικανότητα προς εργασία του κατό¬ 
χου της εκμετάλλευσης. 

• Απαλλοτρίωση σημαντικού τμήματος της εκμετάλ¬ 
λευσης, εφόσον δεν ήταν προβλέψιμη την ημέρα ανά¬ 
ληψης της δέσμευσης. 

• Σοβαρή φυσική καταστροφή που έπληξε σημαντικά 
την γεωργική έκτασης της εκμετάλλευσης. 

• Καταστροφή, λόγω ατυχήματος, των κτιρίων της 
εκμετάλλευσης που προορίζονταν για την εκτροφή των 
ζώων. 

• Επιζωοτία που προσβάλει το σύνολο ή μέρος της 
αγέλης του κατόχου της εκμετάλλευσης. 

Οι περιπτώσεις ανωτέρας βίας και εκτάκτων περι¬ 
στάσεων με τις σχετικές αποδείξεις πρέπει να κοινο¬ 
ποιούνται εγγράφως στις οικείες Δ/νσεις Αγροτικής 
Ανάπτυξης εντός 30 ημερών από τη στιγμή που ο δι¬ 
καιούχος είναι σε θέση να το πράξει προσκομίζοντας 
όλα τα απαραίτητα παραστατικά, εφόσον δεν του έχει 
ήδη γνωστοποιηθεί ότι θα αποτελέσει αντικείμενο επι¬ 
τόπιου ελέγχου. 

Οι Δ/νσεις Αγροτικής Ανάπτυξης διαβιβάζουν στον 
ΟΠΕΚΕΠΕ πλήρη φάκελο των περιπτώσεων ανωτέρας 
βίας στον οποίο περιλαμβάνονται τα σχετικά δικαιο- 
λογητικά, συνοδευόμενο από λεπτομερή έκθεση, προ- 
κειμένου να εξετασθούν και να κριθούν. 

2. Οι Δ/νσεις Αγροτικής Ανάπτυξης μπορούν να ανα¬ 
γνωρίσουν τα παρακάτω φυσικά περιστατικά ως φυσι¬ 
κές περιστάσεις της ζωής της αγέλης, κοινοποιώντας 
τα στην αρμόδια Δ/νση του ΟΠΕΚΕΠΕ: 

ί) απώλεια ζώου συνέπεια ασθένειας που δεν υπάγεται 
σε περίπτωση ανωτέρας βίας ή λόγω θνησιμότητας 
στην εκμετάλλευση ιδίως κατά τους χειμερινούς μή¬ 
νες. 

ϋ) απώλεια ζώου συνέπεια ατυχήματος, πνιγμού, αρπα- 
κτικών πτηνών, για τα οποία δεν ευθύνεται ο κάτοχος 
της εκμετάλλευσης. 

Αρθρο 9 

Ανάκτηση Αχρεωστήτως Καταβληθέντων Ποσών 

Τυχόν αχρεωστήτως καταβληθέντα ποσά για μία συ¬ 
γκεκριμένη περίοδο συμψηφίζονται με τα δικαιούμενα 
ποσά επόμενων περιόδων, από το ίδιο ή άλλο μέτρο 
ή καθεστώς ενισχύσεων, ενώ στις περιπτώσεις που τα 
ποσά δεν επαρκούν θα επιστρέφονται με την διαδικασία 
που περιγράφεται στο άρθρο 28 του ν. 2520/1997 (ΦΕΚ 
173/Α'/1997), όπως αυτό τροποποιήθηκε και συμπληρώ¬ 
θηκε με το άρθρο 2 του ν. 2732/99 (ΦΕΚ 154/Α'/1999) και 
το άρθρο 23 του ν. 2945/2001 (ΦΕΚ 223/Α'/2001). 

Ο κάτοχος της εκμετάλλευσης μπορεί να επιστρέφει 
το οφειλόμενο ποσό χωρίς να αναμείνει τον συμψη¬ 
φισμό. 

Άρθρο 10 
Αρμόδιοι Φορείς 

1. Οι ΟΤΑ είναι υπεύθυνοι για την παραλαβή των αι¬ 
τήσεων ενίσχυσης. 

2. Οι Δ/νσεις Αγροτικής Ανάπτυξης των Νομαρχιακών 
Αυτοδιοικήσεων της Ελλάδος είναι υπεύθυνες για: 

α. την επεξεργασία των αιτήσεων των δικαιούχων και 
καταχώρησή τους μηχανογραφικά. 

β. τον έλεγχο όλων των δικαιολογητικών. 

γ. την αναγνώριση και εκκαθάριση της δαπάνης. 

δ. τους ελέγχους, διοικητικούς και επιτόπιους. 

3. Οι Δ/νσεις Γεωργικής Ανάπτυξης των Περιφερειών 
είναι υπεύθυνες για την εκτέλεση των δευτεροβάθμι¬ 
ων διοικητικών ελέγχων και την εξέταση των προσφυ¬ 
γών. 

4. Ο ΟΠΕΚΕΠΕ είναι υπεύθυνος για την πληρωμή των 
δικαιούχων, για τους δευτεροβάθμιους διοικητικούς και 
επιτόπιους ελέγχους καθώς και για τους ελέγχους στις 
αρμόδιες υπηρεσιακές μονάδες των Ν.Α. 

5. Η Δ/νση Πληροφορικής του Υπουργείου Αγροτικής 
Ανάπτυξης και Τροφίμων είναι υπεύθυνη για την μηχα¬ 
νογραφική εφαρμογή του προγράμματος, την μηχανο¬ 
γραφική υποστήριξη των Δ/νσεων Αγροτικής Ανάπτυξης 
και για την βοήθεια στις πληρωμές. 

6. Η Δ/νση Προγραμματισμού και Γεωργικών Διαρ¬ 
θρώσεων του Υπουργείου Αγροτικής Ανάπτυξης και 
Τροφίμων, είναι υπεύθυνη για την έκδοση υπουργικών 
αποφάσεων, εγκυκλίων και διευκρινήσεων για την ορθή 
εφαρμογή του προγράμματος. 

7. Η Διαχειριστική Αρχή του ΕΠΑΑ, είναι υπεύθυνη για 
τον προγραμματισμό, την παρακολούθηση, την αξιολό¬ 
γηση καθώς και την πραγματοποίηση ελέγχων αυτόνο¬ 
μα είτε σε συνεργασία με τον ΟΠΕΚΕΠΕ. 

Αρθρο 11 

Πιστώσεις - Τρόπος Χρηματοδότησης 

1. Οργανισμός Πληρωμής είναι ο ΟΠΕΚΕΠΕ. 

2. Η συνολική δαπάνη που προκύπτει από την εφαρμο¬ 
γή του μέτρου θα βαρύνει τον Κ.Α.Ε 5323 του Τακτικού 
Προϋπολογισμού. 

Το ποσό της προϋπολογισθείσας συνολικής δαπάνης 
(εθνικής και κοινοτικής συμμετοχής) για το έτος 2007 
ανέρχεται στο ποσό μέχρι 170.000.000 ΕΥΡΩ. 

3. Δικαιούχος της Κοινοτικής Συμμετοχής έχει κα- 
θορισθεί το Ελληνικό Δημόσιο. Το ποσό πού αντιστοι¬ 
χεί στην κοινοτική συμμετοχή και καταβάλλεται από 
το Ευρωπαϊκό Γεωργικό Ταμείο Αγροτικής Ανάπτυξης 
(ΕΓΤΑΑ) θα μεταφέρεται στον λογαριασμό του Ελλη¬ 
νικού Δημοσίου που τηρείται στο κεντρικό κατάστημα 
της Τράπεζας της Ελλάδος. 

4. Πλέον των ανωτέρω ποσών εγκρίνονταί: 

• Για την κάλυψη των εξόδων προμήθειας γραφικών, 
εκτυπωτικών και λοιπών αναγκαίων υλικών για την υλο¬ 
ποίηση του προγράμματος, έως 247.000 Ευρώ. 

• Για την κάλυψη των εξόδων κινήσεων του προσω¬ 
πικού των φορέων εφαρμογής του προγράμματος, έως 
1.700.000 Ευρώ. 

Αρθρο 12 
Τελικές Διατάξεις 

1. Οι λεπτομέρειες εφαρμογής της παρούσας καθορί¬ 
ζονται με απόφαση του Υπουργού Αγροτικής Ανάπτυξης 
και Τροφίμων. 

2. Το συνημμένο παράρτημα αποτελεί αναπόσπαστο 
μέρος της παρούσας. 

3. Οι διατάξεις της απόφασης αυτής ισχύουν από την 
ημερομηνία δημοσίευσή της. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2007 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 


ΠΑΡΑΡΤΗΜΑ 

ΟΡΙΣΜΟΙ ΚΑΙ ΕΝΝΟΙΟΛΟΓΙΚΟΙ ΠΡΟΣΔΙΟΡΙΣΜΟΙ 

Για την εφαρμογή του προγράμματος της Εξισωτι- 
κής Αποζημίωσης ισχύουν οι ορισμοί και εννοιολογικοί 
προσδιορισμοί που ακολουθούν. 

1. Γεωργός 

Γ εωργός, για την εφαρμογή της παρούσας, είναι το 
φυσικό πρόσωπο το οποίο πληροί τις παρακάτω προ¬ 
ϋποθέσεις: 

• Είναι νόμιμος κάτοχος γεωργικής εκμετάλλευσης. 

• Λαμβάνει τουλάχιστον το 25% του συνολικού ατο¬ 
μικού του εισοδήματος από απασχόληση στη γεωργική 
του εκμετάλλευση (συμπεριλαμβανομένης και της γε¬ 
ωργικής εκμετάλλευσης της/του συζύγου). 

• Απασχολείται αυτοπροσώπως και επαγγελματικά 
σ’ αυτήν. 

• Δεν έχει μόνιμη εξωγεωργική απασχόληση. 

Σαν μόνιμα απασχολούμενοι σε δραστηριότητες εκτός 
γεωργίας, θεωρούνται όσοι κατά το προηγούμενο, από 
την υποβολή της αίτησης Εξισωτικής Αποζημίωσης, έτος 
πραγματοποίησαν περισσότερα από 140 ημερομίσθια 
σε εξωγεωργικούς τομείς ή και ξεπέρασαν το Εισόδημα 
Αναφοράς, όπως αυτό ισχύει κάθε φορά. 

• Το οικογενειακό εξωαγροτικό του εισόδημα δεν πρέ¬ 
πει να ξεπερνά το 150% του Εισοδήματος Αναφοράς, 
όπως αυτό ορίζεται στις εκδιδόμενες αποφάσεις του 
Υπουργού Αγροτικής Ανάπτυξης και Τροφίμων. 

2. Γεωργική εκμετάλλευση 

Γεωργική Εκμετάλλευση νοείται η μονάδα παραγωγής 
προς πώληση ενός ή περισσοτέρων προϊόντων των κλά¬ 
δων της Γεωργίας, υπό ενιαία διοίκηση και διαχείριση. 
Στις δραστηριότητες της γεωργικής εκμετάλλευσης, 
πλην της πρωτογενούς γεωργικής παραγωγής, περιλαμ¬ 
βάνονται η διακίνηση, μεταφορά, τυποποίηση, συσκευ- 
ασία, αποθήκευση, μεταποίηση, χονδρική και λιανική 
πώληση αποκλειστικά των προϊόντων που παράγει η 
εκμετάλλευση. 

3. Κάτοχος γεωργικής εκμετάλλευσης 

Ως κάτοχος γεωργικής εκμετάλλευσης θεωρείται: 

ί. Ο ιδιοκτήτης γεωργικής εκμετάλλευσης. 

ϋ. Ο μισθωτής ή αγρολήπτης της γεωργικής εκμετάλ¬ 
λευσης, εφόσον η μίσθωση ή η αγροληψία έχει συναφθεί 
εγγράφως. 

4. Αρχηγός γεωργικής εκμετάλλευσης 

Αρχηγός γεωργικής εκμετάλλευσης είναι το φυσι¬ 
κό πρόσωπο με πλήρη δικαιοπρακτική ικανότητα, το 
οποίο είναι οικονομικά (φορολογική ευθύνη) και νομικά 
(αστική ευθύνη) υπεύθυνο για την κανονική λειτουργία 

της γεωργικής εκμετάλλευσης (αστική και φορολογική 
ευθύνη διαχείρισης). 

Η οικονομική ευθύνη αναφέρεται στην διαχείριση της 
γεωργικής εκμετάλλευσης και αποδεικνύεται με την 
έκδοση στο όνομα και αριθμό φορολογικού μητρώου 
του αρχηγού της όλων των παραστατικών που αφορούν 
την εκμετάλλευση, όπως: μισθωτήρια, τιμολόγια αγοράς 
εφοδίων, πώλησης προϊόντων, είσπραξη ενισχύσεων, 
συναλλαγές με πιστωτικά ιδρύματα, φορολογικές υπο¬ 
χρεώσεις κ.λπ. 

Η νομική ευθύνη αναφέρεται στη νόμιμη κατοχή της 
εκμετάλλευσης. 

Στην περίπτωση εκμεταλλεύσεων νομικών προσώπων 
αρχηγός νοείται ο νόμιμος εκπρόσωπος. 

Σε κάθε μορφής εκμετάλλευση αναγνωρίζεται ένας 
μόνο αρχηγός. 

5. ί. Νέος Αγρότης 

Νέος Αγρότης είναι ο κατά κύριο επάγγελμα αγρότης 
ηλικίας μικρότερης των 40 ετών και ο οποίος δεν έχει 
συμπληρώσει 5 χρόνια στην γεωργία από την ημερο¬ 
μηνία πρώτης εγκατάστασης. 

ϋ. Διάδοχος Πρόωρης Συνταξιοδότησης 

Ως διάδοχος γεωργός θεωρείται το φυσικό πρόσωπο 
που διαδέχεται στην γεωργική εκμετάλλεύση τον απο- 
χωρούντα πρόωρα συνταξιοδοτούμενο γεωργό. 

6. Συγκρίσιμο εισόδημα 

Συγκρίσιμο εισόδημα είναι η μέση ετήσια αμοιβή 
των απασχολουμένων με σχέση εξαρτημένης εργασί¬ 
ας στους κλάδους της παραγωγικής δραστηριότητας, 
εκτός της γεωργίας, η οποία καθορίζεται, με βάση στοι¬ 
χεία που παρέχονται από το Υπουργείο Οικονομίας και 
Οικονομικών. 

Στα εξωγεωγικά εισοδήματα δεν περιλαμβάνονται 
πρόσοδοι που προέρχονται από την αλλοδαπή. 

7. Εισόδημα αναφοράς 

Εισόδημα αναφοράς είναι το εισόδημα προς το οποίο 
συγκρίνεται το εισόδημα του γεωργού από την εκμε¬ 
τάλλευση και είναι ίσο ή κατώτερο του συγκρίσιμου 
εισοδήματος. 

8. Μόνιμη Κατοικία 

Σύμφωνα με το άρθρο 51 του Α.Κ., όπως έχει τροπο¬ 
ποιηθεί και ισχύει, το πρόσωπο έχει κατοικία τον τόπο 
της κύριας και μόνιμης εγκατάστασής του. 

Κανένας δεν μπορεί να έχει συγχρόνως περισσότερες 
από μία μόνιμες κατοικίες. Υπό την έννοια αυτή δεν θα 
πρέπει να ταυτίζονται και να συγχέονται οι έννοιες της 
μόνιμης κατοικίας και διαμονής. 

Μόνιμη κατοικία είναι η μόνιμη εγκατάσταση ενός ατό¬ 
μου και της οικογένειας του σ' ένα τόπο με πρόθεση να 
το χρησιμοποιήσει στη διάρκεια του χρόνου ως κέντρο 
της κοινωνικής και οικονομικής του δραστηριότητας. 
Η πρόθεση συμπεραίνεται μετά από την αντικειμενική 
εκτίμηση της συνολικής συμπεριφοράς του ατόμου και 
της οικογένειας του. Π.χ. δεν μπορεί να χαρακτηρι- 
σθεί μόνιμος κάτοικος ενός τόπου το πρόσωπο που 
μετακινείται σ' αυτόν απ' άλλον για την αξιοποίηση 
της εκμετάλλευσής του, έστω και αν η μετακίνησή του 
είναι καθημερινή. 

Διαμονή είναι η πρόσκαιρη εγκατάσταση σ’ έναν 
τόπο. 

Το μόνιμο της κατοικίας το βεβαιώνει ο Δήμαρχος της 
Κοινότητας ή ο Πρόεδρος της Κοινότητας. Ωστόσο σε 


περιπτώσεις αμφιβολιών ή καταγγελίας το μόνιμο της 
κατοικίας θα εξετάζεται και το βάρος της απόδειξης 
θα το φέρει ο ενδιαφερόμενος (αποδείξεις οργανισμών 
κοινής ωφέλειας, φοίτηση παιδιών, υποβολή φορολογι¬ 
κής δήλωσης, κ.λπ.). 

Επισημαίνεται ότι η ύπαρξη οικογενειακής μερίδας ή 
η εγγραφή στους εκλογικούς καταλόγους δεν συνεπά¬ 
γεται κατ 1 ανάγκη και την ύπαρξη μόνιμης κατοικίας. 

9. Ορεινές και Μειονεκτικές περιοχές 

Ορεινές και Μειονεκτικές περιοχές είναι οι περιο¬ 
χές που περιλαμβάνονται στον κατάλογο της οδηγίας 
85/148/ΕΟΚ του Συμβουλίου της 29ης Ιανουάριου 1985, 
για την τροποποίηση της οδηγίας 81/645/ΕΟΚ περί του 
κοινοτικού καταλόγου των μειονεκτικών γεωργικών πε¬ 
ριοχών, κατά την έννοια των άρθρων 17-21 του Καν. (ΕΚ) 
1257/99, όπως ισχύει. 

10. Μόνιμοι κάτοικοι Ορεινών και Μειονεκτικών πε¬ 
ριοχών 

Μόνιμοι κάτοικοι Ορεινών και Μειονεκτικών περιοχών 
είναι όσοι κατοικούν στις Ορεινές και Μειονεκτικές πε¬ 
ριοχές, όλη τη διάρκεια του χρόνου. 

11. Μετακινούμενοι κτηνοτρόφοι 

Μετακινούμενοι κτηνοτρόφοι είναι εκείνοι οι οποίοι 

για διάστημα τουλάχιστον πέντε (5) συνεχών μηνών 
το χρόνο, εκτρέφουν και μετακινούν τα ζώα τους (αι- 
γοπρόβατα-βοοειδή) μεγέθους τουλάχιστον πέντε (5) 
ζωικές μονάδες στους βοσκότοπους των ορεινών και 
μειονεκτικών περιοχών, ανεξάρτητα από την έδρα της 
μόνιμης κατοικίας τους, εφόσον έχουν και τις λοιπές 
προϋποθέσεις του προγράμματος της Εξισωτικής Απο¬ 
ζημίωσης. 

Με απόφαση του Υπουργού Αγροτικής Ανάπτυξης και 
Τροφίμων είναι δυνατόν να μειώνεται, κατά περιοχή και 
έτος, το ως άνω ελάχιστο χρονικό διάστημα των πέντε 
(5) μηνών σε τέσσερις (4) μήνες, εφόσον συντρέχουν 
εξαιρετικές περιπτώσεις. 

12. Βοσκότοποι 

Οι εκτάσεις των βοσκοτόπων δύνανται να είναι Ιδιωτι¬ 
κοί (ιδιόκτητοι ή ενοικιαζόμενοι) ή Κοινόχρηστοι (Δημο¬ 
τικοί ή Κοινοτικού με νόμιμη είσοδο των ζώων σύμφωνα 
με τις διατάξεις του ν. 1080/1980, όπως ισχύει. 

Ειδικότερα, για να ληφθούν υπόψη οι καταστάσεις που 
συντάσσονται στα πλαίσια εφαρμογής του ανωτέρω 
νόμου, θα πρέπει να περιέχουν το σύνολο των κτηνο¬ 
τροφών που έχουν δικαίωμα να βόσκουν τα ζώα τους 
καθώς και το σύνολο των ζώων κατά κτηνοτρόφο που 
έχει δικαίωμα εισόδου στον βοσκότοπο. 

Επίσης, θα πρέπει: 

ί. Οι βοσκότοποι να αξιοποιούνται συστηματικά από 
ζώα της εκμετάλλευσης (βοοειδή, αιγοπρόβατα, ιππο- 
ειδή). 

ϋ. Η πυκνότητα των ζώων ανά 10 στρέμματα θα πρέπει 
να κυμαίνεται εντός των ορίων, μέγιστο και ελάχιστο, 
που ορίζονται με τους ΚΟΓΠ και θα λαμβάνεται υπόψη 
ο αριθμός των στρεμμάτων που αξιοποιεί η κάθε ζωική 
μονάδα (ΖΜ). 

Τα όρια αυτά μπορούν να μεταβληθούν στις περιπτώ¬ 
σεις εφαρμογής του προγράμματος «Εκτατικοποίηση 
της Κτηνοτροφίας», όπως αυτό εφαρμόζεται στα πλαί¬ 
σια του Αξονα Προτεραιότητας 3 του Ε.Π.Α.Α. (Γεωργο- 
περιβαλλοντικά Μέτρα). 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 6, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφ ή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γθΐπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίεχ: 210 4071010 ■ ίηΙθΗίβΙ: Η11ρ;//νννννν.8ΐ.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·6ΐ·ί|Γ - β-ιτΐ3ίΙ: ννοΙ)ΐτΐ35ΐ£Γ@6ΐ·ί|Γ 














